**ZMLUVA O DIELO**

**uzatvorená podľa § 536 a násl. Obchodného zákonníka**

**o dodávke stavebných prác**

**č.**

**I.**

**Zmluvné strany**

* 1. **Objednávateľ:**

Adresa:

Zástupca na rokovanie:

Vo veciach technických:

Bankové spojenie:

Číslo účtu:

Tel.:

e-mail:

(ďalej len ako „objednávateľ“)

* 1. **Zhotoviteľ:**  So sídlom:

Spoločnosť zapísaná v Obchodnom registri Okresného súdu , oddiel Sro, vložka číslo :

Štatutárny zástupca:

Zástupca vo veciach:

1. Technických
2. Zmluvných
3. IČO:

IČ DPH:

Bankové spojenie:

IBAN:
BIC:

Tel./Fax:

e-mail:

(ďalej len ako „zhotoviteľ“)

**II.**

**Východiskové podklady a údaje**

2.1. Podkladom pre uzatvorenie tejto zmluvy je akceptácia cenovej ponuky na predmet zákazky s názvom „Prestavba oceľového prístrešku na skladovú halu charity“ zhotoviteľa zo dňa ............. vo výberovom konaní objednávateľa (bez výberového konania objednávateľa) .

2.2. Východiskové údaje:

 2.2.1. Názov stavby: Prestavba oceľového prístrešku na skladovú halu charity

 2.2.2. Miesto stavby: 1057/7,8, 1045/57,58, k.ú. Poprad – Spišská Sobota

 2.2.3. Investor: Regionálne charitatívne centrum HUMANITA

 2.2.4. Stavebné povolenie: ......................................

**III.**

**Predmet plnenia**

3.1. Predmetom plnenia tejto zmluvy je zhotovenie stavby : **„Prestavba oceľového prístrešku na skladovú halu charity“** v rozsahu projektu stavby spracovaného Ing. arch. Michal Babej , zodpovedný projektant Ing. Arch. Michal Babej a vyplneného výkazu výmer – rozpočtu zo dňa 01.10.2024 ktorý tvorí prílohu č. 1 tejto zmluvy.

3.2. Zhotoviteľ sa zaväzuje vykonať dielo vo vlastnom mene a na vlastnú zodpovednosť podľa projektu stavby, ktorý tvorí prílohu č. 2 tejto zmluvy.

3.3. Objednávateľ sa zaväzuje, že riadne dokončené dielo prevezme a zaplatí za jeho vykonanie dohodnutú cenu.

**IV.**

**Čas plnenia a preberanie prác**

4.1. Termíny plnenia predmetu zmluvy podľa čl. III sú nasledovné:

Začatie: po predložení právoplatného stavebného povolenia a prevzatí staveniska zhotoviteľom

Doba realizácie: 12 mesiacov odo dňa odovzdania stavby Zhotoviteľovi

Dokončenie: po uplynutí doby realizácie

4.2. Ak zhotoviteľ zhotoví dielo alebo jeho dohodnutú časť na odovzdanie pred dohodnutým termínom, zaväzuje sa objednávateľ za podmienok dohodnutých v tomto článku zmluvy toto dielo alebo jeho časť prevziať aj v skoršom zhotoviteľom ponúknutom termíne.

4.3. Objednávateľ je povinný poskytnúť zhotoviteľovi súčinnosť pri realizácii diela podľa tejto zmluvy. Po dobu omeškania objednávateľa s poskytnutím spolupôsobenia nie je zhotoviteľ v omeškaní so splnením záväzku a dochádza k predlženiu termínu ukončenia diela.

4.4. Dohodnutá doba realizácie týždňov je viazaná na rozsah diela určená oceneným výkazom výmer, ktorý je prílohou č. 1 tejto zmluvy. Ak objednávateľ požiada zhotoviteľa o rozšírenie predmetu zmluvy, doba realizácie sa predĺži o primeranú dobu potrebnú na zhotovenie rozšíreného predmetu zmluvy.

4.5. Súčinnosť objednávateľa spočíva v:

 - odstránení nepredvídaných prekážok na stavenisku v pôsobnosti objednávateľa

 - získaní potrebných rozhodnutí dotknutých orgánov verejnej správy a organizácii

 - plnenie termínovaných úloh prijatých na kontrolných dňoch stavby

4.6. Dielo sa považuje za riadne vykonané dňom keď je zhotoviteľom vykonané bez vád, ktoré nebránia riadnemu užívaniu diela. Objednávateľ je povinný riadne zrealizované dielo protokolárne prevziať a to zápisom o odovzdaní a prevzatí. V prípade, že objednávateľ riadne vykonané dielo bezdôvodne neprevezme, dielo sa pokladá za riadne odovzdané v deň, kedy mal byť podpísaný zápis o odovzdaní o prevzatí.

4.7. Zmluvné strany sa dohodli, že objednávateľ zvolá preberacie konanie diela alebo jeho časti do 5 kalendárnych dní od dátumu doručenia výzvy zhotoviteľa objednávateľovi.

**V.**

**Cena diela**

5.1. Cena za zhotovenie predmetu zmluvy v rozsahu čl. III tejto zmluvy je stanovená dohodou zmluvných strán v zmysle § 3 zákona č. 18/1996 Z.z. o cenách a jej výška bude určená ako súčin množstiev vykonaných prác a dodávok a jednotkových cien uvedených v ocenenom výkaze výmer, ktorý tvorí prílohu č. 1 tejto zmluvy. Cena podľa oceneného výkazu výmer činí: ................... eur bez DPH, DPH 20 % činí ......................, cena diela vrátane DPH činí : ................. eur.

5.2. V prípade vzniku naviac prác požadovaných objednávateľom, pri zmene projektového riešenia, nepredvídaných skutočností alebo iných skutočností ovplyvňujúcich cenu za dielo uvedenú čl. V tejto zmluvy, musia byť predmetné práce, ich rozsah a cena odsúhlasené medzi zhotoviteľom a objednávateľom. Podkladom pre vykonanie naviac prác bude zápis v stavebnom denníku odsúhlasený stavebným dozorom objednávateľa. Prípadné naviac práce ocení zhotoviteľ tak, že použije jednotkové ceny z oceneného výkazu výmer, ak sa v ocenenom výkaze výmer nebude nachádzať taká práce, ocení ju pomocou smerných cien CENKROS PLUS v aktuálnej cenovej úrovni. V prípade, že nedôjde k dohode o zmene ceny diela do 15 dní po predložení zhotoviteľom vypracovanej cenovej ponuky, zhotoviteľ má právo pozastaviť vykonávanie stavebných prác a dodávok, pokiaľ vzniknuté naviac práce bránia vo výkone zmluvných prác. Doba pozastavenia sa nebude započítavať do lehoty výstavby.

**VI.**

**Platobné podmienky**

6.1. Cenu za zhotovenie diela uhradí objednávateľ postupne na základe mesačných faktúr. Súčasťou faktúry bude súpis skutočne vykonaných prác potvrdený stavebných dozorom objednávateľa. Zhotoviteľom predložený súpis vykonaných prác a dodávok objednávateľ odsúhlasí do 5 dní po predložení. Pokiaľ objednávateľ neoznámi zhotoviteľovi do troch dní výhrady k predloženému súpisu vykonaných prác, má sa za to, že objednávateľ nemá výhrady a zhotoviteľ môže vystaviť faktúru – daňový doklad.

 Splatnosť faktúry je 15 dní odo dňa doručenia objednávateľovi.

6.2. Jednotlivé faktúry budú obsahovať:

 - označenie povinnej a oprávnenej osoby, adresa, sídlo, IČO, IČ DPH, DIČ

 - číslo faktúry,

 - číslo zmluvy,

 - deň odoslania a deň splatnosti faktúry, deň vzniku daňovej povinnosti, deň vystavenia

 - označenie peňažného ústavu a číslo účtu, na ktorý sa má platiť (v súlade so ZOD),

 - fakturovanú sumu,

 - označenie diela,

 - pečiatka a podpis oprávnenej osoby,

 - zápis spoločnosti v OR

 - v prílohe faktúry bude súpis vykonaných prác, ktoré sú predmetom fakturácie, odsúhlasený stavebným dozorom objednávateľa.

6.3. V prípade ak bude objednávateľ v omeškaní s akoukoľvek úhradou podľa tejto zmluvy, má zhotoviteľ právo pozastaviť práce na diele do doby, kým nebudú vyrovnané všetky záväzky objednávateľa voči zhotoviteľovi podľa tejto zmluvy. V prípade takéhoto pozastavenia prác na diele nemá objednávateľ právo na uplatnenie si akýchkoľvek sankcií voči zhotoviteľovi a súčasne sa všetky termíny ku ktorým sa zhotoviteľ zaviazal posúvajú o dobu počas ktorej boli práce na diele pozastavené.

**VII.**

**Záručná doba – zodpovednosť za vady**

7.1. Zhotoviteľ zodpovedá za to, že predmet tejto zmluvy je zhotovený podľa podmienok stanovených : bude mať vlastnosti stanovené v projekte, technickými normami a dohodnuté v tejto zmluve alebo v stavebnom denníku alebo na kontrolných dňoch.

7.2. Zhotoviteľ zodpovedá za vady, ktoré predmet má v čase jeho odovzdávania objednávateľovi. Za vady, ktoré sa prejavili po odovzdaní diela zodpovedá zhotoviteľ iba vtedy, ak boli spôsobené porušením jeho povinností.

7.3. Zhotoviteľ nezodpovedá za vady diela, ktoré boli spôsobené použitím podkladov a vecí poskytnutých objednávateľom a zhotoviteľ ani vynaložením všetkej starostlivosti nemohol zistiť ich nevhodnosť alebo na ne písomne upozorniť objednávateľa a ten na ich použití trval.

7.4. Záručná doba na dielo je 36 mesiacov a začína plynúť odo dňa odovzdania diela objednávateľovi.

7.5. Zmluvné strany sa dohodli pre prípad vady diela, že počas záručnej doby má objednávateľ právo požadovať a zhotoviteľ povinnosť bezplatne odstrániť vady.

7.6. Zhotoviteľ sa zaväzuje začať s odstraňovaním prípadných vád predmetu plnenia do 5 dní od uplatnenia oprávnenej reklamácie objednávateľa a vady odstrániť v čo najkratšom technicky možnom čase. Termín odstránenia vád sa dohodne písomnou formou.

7.7. Objednávateľ sa zaväzuje, že prípadnú reklamáciu vady diela uplatní bezodkladne po jej zistení písomnou formou do rúk oprávneného zástupcu zhotoviteľa podľa článku I. tejto zmluvy.

**VIII.**

**Podmienky vykonania diela**

8.1. Zhotoviteľ vykoná dielo na vlastné nebezpečenstvo.

8.2. Objednávateľ je povinný odovzdať stavenisko vypratané tak, aby zhotoviteľ mohol na ňom začať práce v súlade s podmienkami zmluvy. Súčasne s odovzdaním staveniska odovzdá objednávateľ zhotoviteľovi všetky právoplatné doklady potrebné k realizácii stavby /stavebné povolenia, realizačný projekt v troch vyhotoveniach/.

8.3. Zhotoviteľ v plnom rozsahu a výlučne zodpovedá za bezpečnosť a ochranu zdravia vlastných pracovníkov.

8.4. Zhotoviteľ sa pri zhotovení diela zaväzuje v plnom rozsahu a počas celej doby realizácie diela zabezpečiť, dodržiavať a kontrolovať podmienky pre bezpečnú prácu stanovenú platnou právnou úpravou, zabezpečiť školenia pre svojich pracovníkov v oblasti BOZ a dodržiavanie podmienok požiarnej ochrany a ochrany životného prostredia.

8.5. Zhotoviteľ zodpovedá za čistotu a poriadok na stavenisku. Zhotoviteľ odstráni na vlastné náklady odpady, ktoré sú výsledkom jeho činnosti.

8.6. Objednávateľ zabezpečí všetky rozhodnutia orgánov štátnej správy, potrebné pre vykonanie diela.

8.7. Zhotoviteľ je povinný viesť stavebný denník, do ktorého bude zapisovať všetky skutočnosti rozhodujúce pre zhotovenia diela. Ďalej je povinný v denných záznamoch zapisovať údaje o časovom postupe práce, ich akosti, zdôvodnenie odchýlok vykonaných prác od projektovej dokumentácie, údaje o počte zamestnancov, počte mechanizmov a množstve realizovaných druhov prác. Povinnosť viesť stavebný denník končí protokolárnym odovzdaním a prevzatím diela.

8.8. Stavebný denník sa musí nachádza na stavbe a musí byť vždy prístupný zástupcom objednávateľa, projektanta a dotknutých orgánov štátnej správy.

8.9. Zápisy do stavebného denníka čitateľne zapisuje a podpisuje stavbyvedúci vždy v ten deň, kedy boli práce vykonané alebo keď nastanú okolnosti, brániace ich výkonu, resp. je potrebné riešiť ďalší postup prác. Všetky strany stavebného denníka musia byť očíslované. Medzi jednotlivými záznamami nesmú byť vynechané voľné miesta. Okrem stavbyvedúceho môže do stavebného denníka vykonávať potrebné záznamy iba stavebný dozor objednávateľa, objednávateľ, spracovateľ projektovej dokumentácie alebo príslušné orgány štátnej správy.

8.10. Stavebný dozor objednávateľa je povinný podpisovať denné zápisy stavbyvedúceho, ako aj v prípade potreby sa písomne vyjadrovať k zápisom v stavebnom denníku, vykonaných zhotoviteľom. Pokiaľ sa stavebný dozor objednávateľa písomne nevyjadrí k zápisu zhotoviteľa do 3 dní, znamená to, že so zápisom súhlasí. Stavebný dozor objednávateľa podpisom denných zápisov stavbyvedúceho v stavebnom denníku odsúhlasuje dovtedy vykonané stavebné práce a dodávky.

8.11. Zhotoviteľ sa zaväzuje vyzvať objednávateľa na kontrolu všetkých prác, ktoré majú byť zakryté alebo sa stanú neprístupnými minimálne 2 pracovné dni vopred. Ak sa zástupca objednávateľa nedostaví a nevykoná kontrolu týchto prác, môže zhotoviteľ pokračovať v prácach. Ak objednávateľ bude dodatočne požadovať odkrytie týchto prác je zhotoviteľa povinný toto odkrytie vykonať na náklady objednávateľa. Ak sa pri dodatočnej kontrole zistí, že práce neboli riadne vykonané, náklady na odkrytie znáša zhotoviteľ.

8.12. Objednávateľ má právo počas realizácie stavebných prác kontrolovať ich priebeh, upozorňovať na prípadné vady a nedostatky a žiadať ich odstránenie v primeranej lehote.

8.13. Zhotoviteľ sa zaväzuje, že kedykoľvek umožní vstup na stavenisko kontrolným orgánom pod dohľadom stavbyvedúceho alebo majstra.

8.14. V prípade, že objednávateľ odmietne podpísať zápis o odovzdaní a prevzatí diela napriek tomu, že dielo je riadne vykonané, deň, ktorý je určený na preberanie diela sa pokladá za deň ukončenia diela, t.j. i za jeho prevzatie.

8.15. Vadou diela sa rozumie odchýlka v kvalite, rozsahu a parametroch diela stanovených projektovou dokumentáciou, touto zmluvou, vzájomnou dohodou a všeobecne záväznými technickými normami a predpismi.

**IX.**

**Zmluvné pokuty – sankcie**

9.1. Ak zhotoviteľ nedodrží zmluvne dohodnutý termín dokončenia stavby, zaplatí zmluvnú pokutu vo výške 0,05 % z ceny diela za každý aj začatý deň omeškania.

9.2. Za nedodržanie termínu vypratania staveniska zaplatí zhotoviteľ objednávateľovi zmluvnú pokutu vo výške 50 Eur bez DPH za každý aj začatý deň omeškania.

9.3. Ak objednávateľ bude v omeškaní s termínom splatnosti faktúry, môže zhotoviteľ požadovať úrok z omeškania vo výške 0,05 % z dlžnej sumy za každý aj začatý deň omeškania.

**X.**

**Vyššia moc**

10.1. Pre účely tejto zmluvy sa za vyššiu moc považujú prípady, ktoré nie sú závisle, ani ich nemôžu ovplyvniť zmluvné strany, napr. vojna, mobilizácia, povstanie, štrajk, živelné pohromy, pandémie a pod..

10.2. Ak sa splnenie tejto zmluvy stane nemožným do 6 mesiacov od vyskytnutia sa vyššej moci, strana, ktorá sa bude chcieť odvolať na vyššiu moc, požiada druhú stranu o úpravu zmluvy vo vzťahu k predmetu , cene a času plnenia. Ak nedôjde k dohode, má strana, ktorá sa odvolala na vyššiu moc, právo odstúpiť od zmluvy.

 Účinky odstúpenia nastanú dňom doručenia oznámenia.

 **XI.**

**Práva a povinnosti zmluvných strán**

11.1. Zhotoviteľ berie na vedomie, že úhrada predmetu zmluvy bude realizovaná na základe získania

finančných prostriedkov zo štrukturálnych fondov EÚ a je povinný strpieť výkon kontroly /auditu/

overovania súvisiaceho s dodávaným tovarom, prácami, službami a to kedykoľvek počas platnosti a účinnosti predmetnej Zmluvy o poskytnutí nenávratného finančného príspevku oprávnenými osobami, ktorými sú najmä, avšak nie výlučne:

* Poskytovateľ a ním poverené osoby,
* Útvar vnútorného auditu Riadiaceho orgánu, alebo Sprostredkovateľského orgánu a nimi poverené osoby,
* Najvyšší kontrolný úrad SR a ním poverené osoby,
* Orgán auditu, jeho spolupracujúce orgány Úrad vládneho auditu) a osoby poverené na výkon
* kontroly/auditu,,
* Splnomocnení zástupcovia Európskej komisie a Európskeho dvora audítorov,
* Orgán zabezpečujúci ochranu finančných záujmov EÚ,
* Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ,
* a poskytnúť im všetku potrebnú súčinnosť.

11.2. Ak Zhotoviteľ využíva na dodanie predmetu zmluvy subdodávateľa alebo subdodávateľov, uvedie údaje o všetkých známych subdodávateľoch v rozsahu Prílohy č. 3.

11.3. Ak Zhotoviteľ využíva na dodanie predmetu zmluvy subdodávateľa alebo subdodávateľov, je povinný oznámiť akúkoľvek zmenu údajov o subdodávateľovi pred vznikom účinnosti tejto zmeny v prípade, ak o zmene vie dopredu, v ostatných prípadoch najneskôr do 7 dní odo dňa ich účinnosti.

11.4. Zhotoviteľ môže požiadať Objednávateľa o povolenie zmeny subdodávateľa kedykoľvek počas platnosti tejto zmluvy s uvedením dôvodu navrhovanej zmeny subdodávateľa a údajmi o navrhovanom subdodávateľovi v rozsahu prílohy č. 3. Objednávateľ zmenu subdodávateľa nepovolí, ak nie je zapísaný v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov, pokiaľ mu povinnosť byť zapísaný v registri partnerov verejného sektora z ustanovení uvedeného zákona vyplýva.

11.5. Spoločnosť ..................... so sídlom: .................., IČO: ........, ktorej finančné a ekonomické zdroje, resp. technické alebo odborné kapacity použije Zhotoviteľ na plnenie kúpnej zmluvy, zodpovedá za jej riadne a včasné splnenie spoločne a nerozdielne s Zhotoviteľom. O tejto skutočnosti pred jej uzavretím predloží Zhotoviteľ Objednávateľovi dôkaz v podobe vyhlásenia spoločnosti, poskytujúcej svoje zdroje alebo kapacity, podpísané osobou oprávnenou konať za spoluzodpovedajúcu spoločnosť.

**XII.**

**Ostatné ustanovenia**

12.1. Zhotoviteľ bude pri plnení predmetu tejto zmluvy postupovať s náležitou odbornou starostlivosťou. Zaväzuje sa dodržiavať všeobecné záväzne predpisy, technické normy a podmienky tejto zmluvy. Zhotoviteľ sa bude riadiť východiskovými podkladmi objednávateľa, pokynmi objednávateľa, zápismi a dohodami oprávnených pracovníkov zmluvných strán a rozhodnutiami a vyjadreniami dotknutých orgánov štátnej správy.

12.2. V prípade definitívneho zastavenia prác na diele z dôvodov na strane objednávateľa, zaplatí objednávateľ zhotoviteľovi za skutočne vykonané a prevzaté práce.

12.3. Objednávateľ sa stane vlastníkom zhotoveného diela, ktoré je predmetom tejto zmluvy až po úplnom zaplatení zmluvnej ceny diela (v danom rozsahu) zhotoviteľovi.

12.4. Zhotoviteľ prehlasuje, že má platnú zmluvu o poistení zodpovednosti za škodu spôsobenú pri výkone stavebných prác.

12.5. Zmluva je splnená okamihom prevzatia diela objednávateľom, t.. podpísaním protokolu o odovzdaní a prevzatí diela.

12.6. Každá zmluvná strana, ktorá poruší povinnosť zo záväzkového vzťahu, je zodpovedná za škodu spôsobenú druhej strane.

12.7. Zmluvná strana, ktorá spôsobila škodu druhej zmluvnej strane spôsobom uvedeným v bode 11.2. zbaví sa zodpovednosti ak preukáže, že škoda bola spôsobená okolnosťou vylučujúcou zodpovednosť.

12.8. Zmluvné strany sa dohodli, že ak jedna zmluvná strana podstatne poruší zmluvné povinnosti dohodnuté v tejto zmluve, druhá zmluvná strana má právo odstúpiť od tejto zmluvy. Odstúpenie sa oznamuje doporučeným listom s účinkom ku dňu doručenia listu.

12.9. Za podstatné porušenie tejto zmluvy považujú:

 a) vadné plnenie, ktoré napriek písomnému upozorneniu v primerane určenej lehote neodstránil

 b) porušovanie bezpečnostných predpisov pri vykonávaní stavebných prác zhotoviteľom

12.10. Zhotoviteľ určuje stavbyvedúceho: ...................

12.11. Objednávateľa určuje stavebný dozor: ...................

**XIII.**

**Záverečné ustanovenia**

13.1. Zmluva vzniká prejavením súhlasu s celým jej obsahom. Súhlas musí byť písomný, riadne potvrdený a podpísaný oprávneným zástupcom zmluvnej strany, ktorá ho prejavila.

13.2. Meniť alebo doplňovať obsah tejto zmluvy je možné iba formou písomného dodatku k tejto zmluve.

13.3. Práva a povinnosti zmluvných strán touto zmluvou upravené a neupravené sa riadia príslušnými ustanoveniami Obchodného zákonníka.

13.4. Ak sa zmluvné strany v prípade rozporov ohľadne zmeny alebo zrušenia záväzku vyplývajúceho z tejto zmluvy nedohodnú, požiada jedna zo strán o rozhodnutie príslušný súd.

13.5. Zmluvné strany sa dohodli na tom, že ich vzájomná korešpondencia vo veci tejto zmluvy sa bude považovať za doručenú druhej strane uplynutím 5 dňa od uloženia doručenej zásielky na pošte.

13.6. Táto zmluva je vypracovaná v dvoch vyhotoveniach, z ktorých jedno vyhotovenie si ponechá objednávateľ a jedno zhotoviteľ.

13.7. Prílohy zmluvy – 1. Rozpočet

 2. Projekt stavby

 3. Údaje o subdodávateľoch

V  , dňa .................. V  , dňa ............................

Objednávateľ: Zhotoviteľ:

Príloha č. 3 - Údaje o subdodávateľoch

|  |  |
| --- | --- |
| **Identifikácia subdodávateľa (názov alebo meno a sídlo alebo bydlisko, IČO)** | **Údaje o osobe oprávnenej konať za subdodávateľa (meno a priezvisko, adresa pobytu, dátum narodenia** |
|  |  |
|  |  |
|  |  |